proxectonos/corpus_dominio_legal_administrativo_tmp huggingface dataset:
ORDE do 12 de agosto de 2003 que modifica a do 12 de febreiro de 2003 pola que se modifican as bases reguladoras das axudas para os investimentos en transformación e comercialización de productos agrarios do período 2000-2006 e se convocan para o exercicio orzamentario de 2003.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 20/08/2003

A Consellería de Política Agroalimentaria e Desenvolvemento Rural publicou no Diario Oficial de Galicia do 20 de febreiro de 2003 a Orde do 12 de febreiro pola modifican as bases reguladoras das axudas para os investimentos en transformación e comercialización de productos agrarios do período 2000-2006 e se convocan para o exercicio orzamentario de 2003. Esta orde establece no seu artigo 6º as partidas orzamentarias e importes económicos para financia-las axudas, dándose con posterioridade a circunstancia de que o volume de peticións supera as estimacións inicialmente realizadas, polo que convén amplia-lo orzamento consignado inicialmente dándolle, ademais, ás axudas un carácter plurianual.
En consecuencia, e de acordo co disposto no artigo 30.1º.3 do Estatuto de autonomía de Galicia, e en uso das competencias que me confire a Lei 1/1983, do 22 de febreiro, reguladora da Xunta e do seu presidente, e demais normativa de aplicación,
DISPOÑO:
Artigo único.-Modifícase o artigo 6º da Orde do 12 de febreiro de 2003, publicada no Diario Oficial de Galicia do 20 de febreiro de 2003, pola que modifican as bases reguladoras das axudas para os investimentos en transformación e comercialización de productos, que queda redactado como segue:
«Artigo 6º.- Financiamento.
Para facer fronte ás obrigas derivadas da presente convocatoria, o pagamento das axudas poderá abrangue-las anualidades 2003, 2004 e 2005. As obrigas correspondentes ó ano 2003 financiaranse con cargo ás aplicacións orzamentarias 09.04.713A.770.0, dotada inicialmente con 7.500.000 euros, 09.04.714A.770.0, dotada inicialmente con 50.000 euros, e 09.04.615A.770.0 dotada inicialmente con 50.000 euros, dos orzamentos de gastos da Comunidade Autónoma para 2003, así como con cargo ós remanentes adicionais que puidesen existir nos mesmos conceptos. As obrigas imputables ó ano 2004 financiaranse con cargo á aplicación 09.04.713A.770.0 e 09.04.714A.770.0 por uns importes máximos de 14.582.694,53 euros e 600.000 euros respectivamente, e as imputables ó 2005 con cargo á aplicación 09.04.713A.770.0 por un importe máximo de 3.000.000 de euros».
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 12 de agosto de 2003.
Juan Miguel Diz Guedes
Conselleiro de Política Agroalimentaria
e Desenvolvemento Rural
DECRETO 105/2003, do 16 de xaneiro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado da autovía Ferrol-Vilalba, treito: Espiñaredo-núcleo urbano das Pontes de García Rodríguez. (Clave: AC-00-76.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 31/01/2003

Con data do 30 de setembro de 2002, o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de trazado da autovía Ferrol-Vilalba, treito: Espiñaredo-núcleo urbano das Pontes de García Rodríguez. (Clave: AC-00-76.1).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día dezaseis de xaneiro de dous mil tres,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado da autovía Ferrol-Vilalba, treito: Espiñaredo-núcleo urbano das Pontes de García Rodríguez. (Clave: AC-00-76.1).
Santiago de Compostela, dezaseis de xaneiro de dous mil tres.
Manuel Fraga Iribarne
Presidente
José Cuíña Crespo
Conselleiro de Política Territorial,
Obras Públicas e Vivenda
DECRETO 104/2003, do 16 de xaneiro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado do acondicionamento da estrada OU-311, treito: A Mezquita-fronteira portuguesa. (Clave: N-OU-96.4.11).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 31/01/2003

Con data do 5 de xuño de 2002, o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de trazado do acondicionamento da estrada OU-311, treito: A Mezquita-fronteira portuguesa. (Clave: N-OU-96.4.11).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día dezaseis de xaneiro de dous mil tres,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación, no proxecto de trazado do acondicionamento da estrada OU-311, treito: A Mezquita-fronteira portuguesa. (Clave: N-OU-96.4.11).
Santiago de Compostela, dezaseis de xaneiro de dous mil tres.
Manuel Fraga Iribarne
Presidente
José Cuíña Crespo
Conselleiro de Política Territorial,
Obras Públicas e Vivenda
CORRECCIÓN de erros.-Orde do 28 de xaneiro de 2003 pola que se regula a concesión de axudas económicas por parte dos padroados provinciais para a mellora do medio rural.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 31/01/2003

Advertido un erro na citada orde, publicada no Diario Oficial de Galicia número 20, do xoves 30 de xaneiro, cómpre face-la oportuna corrección.
Na páxina 1.084, segunda columna, punto quinto, parágrafo segundo, referente ó prazo de presentación, onde di: «O prazo de presentación será de dous meses a partir do día seguinte ó da publicación desta orde no Diario Oficial de Galicia, debe dicir: «O prazo de presentación será de corenta días hábiles a partir do día seguinte ó da publicación desta orde no Diario Oficial de Galicia».
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
DECRETO 106/2003, do 16 de xaneiro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado do acondicionamento da estrada AC/VP-0601, treito: Arzúa-Portodemouros. (Clave: N-AC-90.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 31/01/2003

Con data do 5 de abril de 2002, o director xeral de Obras Públicas, por delegación do conselleiro
de Política Territorial, Obras Públicas e Vivenda, aprobou o proxecto de trazado do acondicionamento da estrada AC/VP-0601, treito: Arzúa-Portodemouros. (Clave: N-AC-90.1).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día dezaseis de xaneiro de dous mil tres,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado do acondicionamento da estrada AC/VP-0601, treito: Arzúa-Portodemouros. (Clave: N-AC-90.1).
Santiago de Compostela, dezaseis de xaneiro de dous mil tres.
Manuel Fraga Iribarne
Presidente
José Cuíña Crespo
Conselleiro de Política Territorial,
Obras Públicas e Vivenda
ORDE do 24 de xullo de 2003 pola que se fai pública a validación do curso de especialidade en lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/08/2003

A Orde do 26 de novembro de 1993 (DOG do 23 de decembro), no seu artigo 2, establece que se lles validará o curso de especialidade en lingua galega ós licenciados en filoloxía e ós diplomados en EXB polas escolas universitarias de formación
do profesorado de EXB, que estean en posesión dos certificados do ciclo elemental e do ciclo superior de galego das escolas oficiais de idiomas.
Polo anteriormente exposto,
DISPOÑO:
Artigo 1º
Concede-la validación do curso de especialidade en lingua galega ás persoas que se relacionan a
seguir, por reuniren os requisitos establecidos no artigo 2 da Orde do 26 de novembro de 1993:
Mª del Carmen Tourón Otero: 33855123.
Mª José Couto Palla: 32765384.
Artigo 2º
A Consellería de Educación e Ordenación Universitaria expedirálle-los correspondentes diplomas.
Disposición derradeira
Facúltase a Dirección Xeral de Política Lingüística da Consellería de Educación e Ordenación Universitaria para o desenvolvemento desta orde.
Santiago de Compostela, 24 de xullo de 2003.
Celso Currás Fernández
Conselleiro de Educación e Ordenación
Universitaria
DECRETO 167/2003, do 31 de xaneiro, polo que se declara a urxente ocupación, para efectos de expropiación forzosa, polo Concello do Vicedo (Lugo), dos bens e dereitos necesarios para a realización das obras do proxecto de saneamento, depuración e abastecemento de auga no Vicedo e San Miguel de Negradas.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 26/02/2003

O Concello do Vicedo, en sesión do día vintedous de marzo de dous mil dous, aprobou o proxecto de saneamento, depuración e abastecemento de auga no Vicedo e San Miguel de Negradas, e na sesión do dezaoito de outubro de dous mil dous, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. Este informe tivo entrada no rexistro xeral da Consellería de Xustiza, Interior e Administración Local o día vinte de xaneiro de dous mil tres.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que, segundo sinala o concello, na actualidade as redes de saneamento efectúan os vertidos sen depurar no núcleo do Vicedo, desencadeándose así mesmo avarías, polo que é necesario diminuír no posible as deficiencias antes expostas dado que poderían
ocasionar problemas de carácter hixiénico e ambiental, e dotar dunha rede de saneamento e sistema de depuración a parte dos núcleos da localidade do Vicedo e San Miguel de Negradas, o que redundaría notablemente na mellora das condicións anteriormente indicadas.
A competencia para a declaración da urxente ocupación correspóndelle ó Consello da Xunta de Galicia, segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día trinta e un de xaneiro de dous mil tres,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello do Vicedo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de saneamento, depuración e abastecemento de auga no Vicedo e San Miguel de Negradas.
Santiago de Compostela, trinta e un de xaneiro de dous mil tres.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Administración Local
RESOLUCIÓN do 3 de xaneiro de 2003, da Delegación Provincial da Coruña, pola que se dispón o depósito e a publicación, no Diario Oficial de Galicia, do acordo de prórroga do convenio colectivo da empresa Stolt Sea Farm, S.A.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 28/02/2003

Visto o expediente do acordo de prórroga do convenio colectivo da empresa Stolt Sea Farm, S.A., que tivo entrada nesta delegación provincial o día 2-1-2003, subscrito en representación da parte económica pola empresa, e, da parte social, polo comité de empresa o día 18-12-2002, de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordena-la súa inscrición no libro rexistro de convenios colectivos de traballo, que consta nesta delegación provincial, e notificación ás representacións económica e social da comisión negociadora.
Segundo.-Ordena-lo depósito do citado acordo no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
A Coruña, 3 de xaneiro de 2003.
Mª Reyes Carabel Pedreira
Delegada provincial da Coruña
Acta final.
Convenio colectivo de Stolt Sea Farm.
En Lira-Carnota, ás 10 horas do día 18 de decembro de 2002, reúnense na sala de xuntas da empresas Stolt Sea Farm, S.A. a comisión negociadora do convenio colectivo da mesma empresa, os seguintes membros desta:
Por la parte social:
Juan M. Saborido Rama.
Leopoldo Fernández Lariño.
Víctor Pena Caamaño.
Esteban Martínez Fondo.
Pedro Pazos Redonda.
Domingos Ramos Pérez.
Pedro Chouza Martínez.
Francisco Javier Fernández García.
Por la parte empresarial:
Pablo García Rodríguez.
As partes acordan, por unanimidade, prorrogar, ata o 31 de decembro de 2003, o convenio colectivo en tódolos seus termos, incluídos os artigos 12 e 30 que fan referencia a revisión salarial e táboas salariales respectivamente. É, polo tanto, o incremento salarial para o 2003 igual ó IPC real do ano anterior máis un por cento (1%) e aplicarase sobre tódolos conceptos salariais.
Asínase este para a súa posterior remisión a autoridade laboral para efectos do seu rexistro e publicación no BOP.
Non habendo máis puntos que tratar dáse por rematada a reunión, ás 11.30 horas da data arriba indicada.
CORRECCIÓN de erros.-Orde do 4 de febreiro de 2003 pola que se convocan bolsas para coordinación e tratamento documental do inventario e catalogación de fondos de museos e coleccións relevantes de interese galego.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 28/02/2003

Advertido erro na devandita orde, publicada no Diario Oficial de Galicia nº 33, do 17 de febreiro de 2003, cómpre face-la seguinte rectificación:
-No artigo 2º.2 presentación das solicitudes, na páxina 1.741, onde di: «O prazo de presentación será de 20 días hábiles», debe dicir: «O prazo de presentación será de 40 días hábiles».
CORRECCIÓN de erros.-Orde do 4 de febreiro de 2003 pola que se convocan bolsas para inventario, catalogación e restauración de fondos de museos e coleccións relevantes de interese galego.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 28/02/2003

Advertidos erros na devandita orde, publicada no Diario Oficial de Galicia nº 33, do 17 de febreiro de 2003, cómpre face-las seguintes rectificacións:
-No artigo 2º.4 presentación das solicitudes, na páxina 1.745, onde di: «O prazo de presentación será de 20 días hábiles», debe dicir: «O prazo de presentación será de 40 días hábiles».
-No anexo II, punto 2-bolsas de reserva de praza, na páxina 1.749, onde di: «anos 1999, 2000 e 2001», debe dicir: «anos 2000, 2001 e 2002».
RESOLUCIÓN do 29 de xaneiro de 2003, da Dirección Xeral de Tecnoloxía e Desenvolvemento Sectorial, pola que se lle dá publicidade á resolución de adhesión da certificadora Entidad de Certificación y Aseguramiento, S.A. (ECA) ó convenio aberto de colaboración entre a Consellería de Industria e Comercio e as empresas avaliadoras da conformidade para o fomento da certificación dos sistemas de xestión da calidade no tecido empresarial galego.
CONSELLERÍA DE INNOVACIÓN, DE INDUSTRIA E COMERCIO — III. OUTRAS DISPOSICIÓNS — 28/02/2003

Con data do 18 de xuño de 2002 subscribiuse entre a Consellería de Industria e Comercio e as empresas avaliadoras da conformidade un convenio aberto de colaboración para o fomento da certificación dos sistemas de xestión da calidade no tecido empresarial galego que foi publicado no DOG nº 132, do 10 de xullo de 2002.
Na cláusula terceira do convenio recóllese a posibilidade de adherirse a este aquelas certificadoras que o soliciten e reúnan os requisitos esixidos no convenio. Conforme o establecido na cláusula a certificadora Entidad de Certificación y Aseguramiento, S.A (ECA) presentou solicitude de adhesión ó dito convenio aberto.
Vista a documentación remitida pola certificadora, o conselleiro de Innovación, de Industria e Comercio resolveu adherir a Entidad de Certificación y Aseguramiento, S.A., con CIF: A-81358855, representada por José María Griera Soláns, ó convenio aberto de colaboración entre a Consellería de Industria e Comercio e as empresas avaliadoras da conformidade para o fomento dos sistemas de xestión da calidade no tecido empresarial galego do 18 de xuño de 2002.
Cumprida a tramitación regulamentaria procede a publicación no Diario Oficial de Galicia da devandita adhesión co fin de darlle publicidade a este feito.
O que se fai público para os efectos oportunos.
Santiago de Compostela, 29 de xaneiro de 2003.
José Manuel González González
Director xeral de Tecnoloxía
e Desenvolvemento Sectorial
CONSELLERÍA DE CULTURA, COMUNICACIÓN SOCIAL
E TURISMO
DECRETO 368/2002, do 5 de decembro, polo que se resolve o expediente de deslinde entre os termos municipais dos concellos de Lalín e Dozón.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 26/02/2003

O Concello de Lalín, con data do 3 de novembro de 1993, solicitou do Instituto Xeográfico Nacional o deslinde da liña límite municipal co concello de Dozón, no tramo comprendido entre os marcos primeiro e terceiro.
Tramitado o expediente de acordo co procedemento establecido na Lei 5/1997, de 22 de xullo, de Administración local de Galicia e no Real decreto 1690/1986, de 11 de xullo, regulamento de poboación e demarcación territorial das entidades locais, o Instituto Xeográfico Nacional emitiu un informe do 30 de maio de 1994 e un segundo informe do 15 de marzo de 1999, presentando alegacións a este o Concello de Lalín, dentro do prazo concedido ós concellos para presentar alegacións.
Visto o disposto nos artigos 41.1º e 44.3º da Lei 5/1997, do 22 de xullo, de Administración local de Galicia, segundo os cales os conflictos que poidan suscitarse entre municipios en relación co deslinde
dos seus termos serán resoltos polo Consello da Xunta de Galicia, logo dos informes do Instituto Xeográfico Nacional, da Deputación Provincial e da Comisión Galega de Delimitación Territorial e logo do dictame do Consello Consultivo de Galicia.
Por proposta do conselleiro de Xustiza, Interior e Relacións Laborais, de acordo co dictame do Consello Consultivo de Galicia e logo de deliberación do Consello da Xunta de Galicia na súa reunión do día cinco de decembro de dous mil dous,
DISPOÑO:
Primeiro.-Resolve-la cuestión suscitada entre os concellos de Lalín e Dozón, sobre o deslinde dos seus termos municipais, no sentido de considerar como válida e vixente a liña límite no tramo entre os marcos primeiro e terceiro, segundo se describe na acta de deslinde do 6 de xullo de 1942 e no correspondente caderno de campo, tal e como se reflicte no Mapa Topográfico Nacional a escala 1:25.000 do Instituto Xeográfico Nacional, segundo figura no anexo deste decreto.
Segundo.-Esta resolución entrará en vigor o día seguinte ó da súa publicación no Diario Oficial de Galicia.
Contra esta resolución, que esgota a vía administrativa, poderán os interesados interpoñer potestativamente recurso de reposición perante o Consello da Xunta de Galicia, no prazo dun mes, contado desde o día seguinte ó da súa publicación; ou ben, recurso contencioso-administrativo perante o Tribunal Superior de Xustiza de Galicia, no prazo de dous meses contados a partir do día seguinte ó da publi
cación desta resolución, sen prexuízo de que poidan interpoñer calquera outro recurso que coiden oportuno.
Santiago de Compostela, cinco de decembro de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións
Laborais
DECRETO 367/2002, do 14 de novembro, polo que se resolve o expediente de deslinde entre os termos municipais dos concellos de Castro Caldelas e San Xoán de Río.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 26/02/2003

Os concellos de Castro Caldelas e San Xoán de Río, con data do 15 de novembro de 1996, solicitaron do Instituto Xeográfico Nacional o inicio de expediente de deslinde para determina-la liña límite entre ámbolos concellos.
Tramitado o expediente de acordo co procedemento establecido na Lei 5/1997, do 22 de xullo, de Administración local de Galicia e no Real decreto 1690/1986, de 11 de xullo, regulamento de poboación e demarcación territorial das entidades locais, o Instituto Xeográfico Nacional emitiu un informe do 6 de outubro de 1997 e complementario de ratificación do 10 de xaneiro de 2001, prestando a súa conformidade o Concello de San Xoán de Río, dentro do prazo concedido ós concellos para presentar alegacións.
Visto o disposto nos artigos 41.1º e 44.3º da Lei 5/1997, do 22 de xullo, de Administración local de Galicia, segundo os cales os conflictos que poidan suscitarse entre municipios en relación co deslinde dos seus termos serán resoltos polo Consello da Xunta de Galicia, logo dos informes do Instituto Xeográfico Nacional, da Deputación Provincial e da Comisión Galega de Delimitación Territorial e logo do dictame do Consello Consultivo de Galicia.
Por proposta do conselleiro de Xustiza, Interior e Relacións Laborais, de acordo co dictame do Consello Consultivo de Galicia e logo de deliberación do Consello da Xunta de Galicia na súa reunión do día catorce de novembro de dous mil dous,
DISPOÑO:
Primeiro.-Resolve-la cuestión suscitada entre os concellos de Castro de Caldelas e San Xoán de Río, sobre o deslinde dos seus termos municipais, no sentido de considerar válida e vixente a liña límite xurisdiccional, no tramo entre os marcos sétimo e oitavo, segundo se describe na acta de deslinde do 1 de setembro de 1934 e no correspondente caderno de campo, tal e como se reflicte na fotografía aérea, segundo figura no anexo deste decreto.
Segundo.-Esta resolución entrará en vigor o día seguinte ó da súa publicación no Diario Oficial de Galicia.
Contra esta resolución, que esgota a vía administrativa, poderán os interesados interpoñer potesta
tivamente recurso de reposición perante o Consello da Xunta de Galicia, no prazo dun mes, contado desde o día seguinte ó da súa publicación; ou ben, recurso contencioso-administrativo perante o Tribunal Superior de Xustiza de Galicia, no prazo de dous meses contados a partir do día seguinte ó da publicación desta resolución, sen prexuízo de que poidan
interpoñer calquera outro recurso que coiden oportuno.
Santiago de Compostela, catorce de novembro de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
ORDE do 24 de febreiro de 2003 pola que se modifica a do 30 de xaneiro de 2003 pola que se establecen novas medidas transitorias para facer fronte ás consecuencias do accidente do buque Prestige.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 26/02/2003

A Consellería de Pesca e Asuntos Marítimos publicou a Orde de 30 de xaneiro de 2003 pola que se establecen novas medidas transitorias para facer fronte ás consecuencias do accidente do buque Prestige. No seu artigo 1 establece unha axuda única ós armadores enrolados, tripulantes e mariscadores así como ós armadores propietarios de buques, para favorece-la incorporación paulatina á actividade profesional pesqueira e marisqueira que se estaba a reiniciar por mor da resolución do conselleiro de Pesca e Asuntos Marítimos, do 30 de xaneiro de 2003, que levantou a prohibición da actividade marisqueira en distintas zonas afectadas polo accidente do buque Prestige.
Así mesmo, na súa disposición transitoria establécese que as axudas poderán ser modificadas, ampliadas ou prorrogadas por resolución expresa do conselleiro de Pesca e Asuntos Marítimos, e caso de manterse ou variarse as circunstancias que o orixinaron.
Tendo en conta que a mellora da situación nas augas interiores da Comunidade Autónoma está a favorecer que a Consellería de Pesca e Asuntos Marítimos levante a prohibición de pescar en determinadas zonas e para determinadas artes de pesca, faise necesario amplia-lo período de vixencia esta
blecido na mencionada orde e favorece-lo retorno paulatino á actividade normal.
É polo que
DISPOÑO:
Artigo único.-Amplíase a vixencia da Orde do 30 de xaneiro de 2003 pola que se establecen novas medidas transitorias para facer fronte ás consecuencias do accidente do buque Prestige, durante o mes de marzo para a concesión dunha axuda única a armadores enrolados e tripulantes así como ós armadores propietarios de buques, para favorece-lo programa de reinicio das actividades, naquelas zonas e para aquelas artes de pesca nas que se levanta a prohibición de pescar.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 24 de febreiro de 2003.
Enrique César López Veiga
Conselleiro de Pesca e Asuntos Marítimos
CORRECCIÓN de erros.-Orde do 14 de febreiro de 2003 pola que se regulan programas de axudas e subvencións de apoio infraestructural ás comunidades galegas no exterior, para o exercicio 2003.
CONSELLERÍA DE EMIGRACIÓN — III. OUTRAS DISPOSICIÓNS — 27/02/2003

Advertido erro na citada orde, publicada no Diario Oficial de Galicia nº 35, do 19 de febreiro de 2003, cómpre realiza-la seguinte corrección:
Na páxina 1.913, no artigo 5.2º, onde di: «O prazo de presentación de solicitudes finalizará o 31 de marzo de 2003», debe dicir: «O prazo de presentación de solicitudes finalizará o 10 de abril de 2003».
Na páxina 1.916, no artigo 16.2º, onde di: «O prazo de presentación de solicitudes finalizará o 31 de marzo de 2003», debe dicir: «O prazo de presentación de solicitudes finalizará o 10 de abril de 2003».
CORRECCIÓN de erros.-Orde do 14 de febreiro de 2003 pola que se regulan os programas de axudas e subvencións para a promoción asistencial, social, cultural e informativa das comunidades de galegos asentadas fóra de Galicia.
CONSELLERÍA DE EMIGRACIÓN — III. OUTRAS DISPOSICIÓNS — 27/02/2003

Advertido erro na citada orde, publicada no Diario Oficial de Galicia nº 35, do 19 de febreiro de 2003, cómpre realiza-la seguinte corrección:
Na páxina 1.923, no artigo 4.2º, onde di: «O prazo de presentación de solicitudes rematará, con carácter ordinario, o 31 de marzo de 2003. Con carácter extraordinario poderán ser atendidas aqueloutras solicitudes que se presenten fóra do citado prazo por mor da realización de actividades que por causas sobrevidas non puideran ser previstas antes do 31 de marzo de 2003, sempre que exista crédito suficiente na partida orzamentaria destinada a estes fins», debe dicir: «O prazo de presentación de solicitudes rematará, con carácter ordinario, o 10 de abril de 2003. Con carácter extraordinario poderán ser atendidas aqueloutras solicitudes que se presenten fóra do citado prazo por mor da realización de actividades que por causas sobrevidas non puideran ser previstas antes do 10 de abril de 2003, sempre que exista crédito suficiente na partida orzamentaria destinada para estes fins».
Na páxina 1.925, no artigo 15.2º, onde di: «O prazo de presentación de solicitudes rematará, con carácter ordinario, o 31 de marzo de 2003. Con carácter extraordinario poderán ser atendidas aqueloutras solicitudes que se presenten fóra do citado prazo por mor da realización de actividades que por causas sobrevidas non puideran ser previstas antes do 31 de marzo de 2003, sempre que exista crédito axeitado e suficiente na partida orzamentaria destinada para estes fins», debe dicir: «O prazo de presentación de solicitudes rematará, con carácter ordinario, o 10 de abril de 2003. Con carácter extraordinario poderán ser atendidas aqueloutras solicitudes que se presenten fóra do citado prazo por mor da realización de actividades que por causas sobrevidas non puideran ser previstas antes do 10 de abril de 2003, sempre que exista crédito suficiente na partida orzamentaria destinada para estes fins».
Na páxina 1.927, no artigo 26.2º, onde di: «O prazo de presentación de solicitudes remata o 31 de marzo de 2003», debe dicir: «O prazo de presentación de solicitudes remata o 10 de abril de 2003».
ORDE do 20 de febreiro de 2003 pola que se modifica a do 8 de xaneiro de 2003, pola que se establecen subvencións para investimento, mantemento e promoción de actividades destinadas á prestación de servicios sociais polas asociacións e outras entidades de iniciativa social.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 27/02/2003

A Lei 6/2002, do 27 de decembro, de orzamentos xerais da Comunidade Autónoma de Galicia para o ano 2003, establece no seu artigo 43 unha modificación do Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia, na súa regulación do prazo mínimo para
a presentación de solicitudes de axudas e subvencións públicas, ampliándoo de 20 días hábiles a 40 días hábiles.
Como a orde que se modifica foi tramitada con anterioridade á entrada en vigor da Lei 6/2002, do 27 de decembro, de orzamentos xerais da Comunidade Autónoma de Galicia para o ano 2003, ó se ter tramitado en réxime anticipado, require a súa adaptación ós anteriores mandatos legais.
Na súa virtude, en uso das facultades que me confiren os artigos 34.6º e 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro,
DISPOÑO:
Artigo 1º.-Modifícase o artigo 7 da Orde do 8 de xaneiro de 2003 pola que se establecen subvencións para investimento, mantemento e promoción de actividades destinadas á prestación de servicios sociais polas asociacións e outras entidades de iniciativa social (DOG do 21 de xaneiro), que quedará redactado do seguinte xeito:
«O prazo de presentación de solicitudes será o comprendido entre o día 22 de xaneiro de 2003 e o 14 de marzo de 2003 ámbolos dous incluídos».
Santiago de Compostela, 20 de febreiro de 2003.
Mª José Cimadevila Cea
Conselleira de Asuntos Sociais, Emprego
e Relacións Laborais
ORDE do 20 de febreiro de 2003 pola que se modifica a do 8 de xaneiro de 2003, pola que se regulan as axudas destinadas á prestación de servicios sociais polas corporacións locais.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 27/02/2003

A Lei 6/2002, do 27 de decembro, de orzamentos xerais da Comunidade Autónoma de Galicia para o ano 2003, establece no seu artigo 43 unha modificación do Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia, na súa regulación do prazo mínimo para a presentación de solicitudes de axudas e subvencións públicas, ampliándoo de 20 días hábiles a 40 días hábiles.
Como a orde que se modifica foi tramitada con anterioridade á entrada en vigor da Lei 6/2002, do 27 de decembro, de orzamentos xerais da Comunidade Autónoma de Galicia para o ano 2003, ó se ter tramitado en réxime anticipado, require a súa adaptación ós anteriores mandatos legais.
Na súa virtude, en uso das facultades que me confiren os artigos 34.6º e 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro,
DISPOÑO:
Artigo 1º.-Modifícase o artigo 9 da Orde do 8 de xaneiro de 2003 pola que se regulan as axudas destinadas á prestación de servicios sociais polas cor
poracións locais (DOG do 21 de xaneiro), que quedará redactado do seguinte xeito:
«O prazo de presentación de solicitudes será o comprendido entre o día 22 de xaneiro de 2003 e o 14 de marzo de 2003 ámbolos dous incluídos».
Santiago de Compostela, 20 de febreiro de 2003.
Mª José Cimadevila Cea
Conselleira de Asuntos Sociais, Emprego
e Relacións Laborais
ORDE do 20 de febreiro de 2003 pola que se modifica a do 8 de xaneiro de 2003, pola que se establecen subvencións para o desenvolvemento de programas de incorporación social e laboral destinadas a persoas en situación ou risco de exclusión social.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 27/02/2003

A Lei 6/2002, do 27 de decembro, de orzamentos xerais da Comunidade Autónoma de Galicia para o ano 2003, establece no seu artigo 43 unha modificación do Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia, na súa regulación do prazo mínimo para a presentación de solicitudes de axudas e subvencións públicas, ampliándoo de 20 días hábiles a 40 días hábiles.
Como a orde que se modifica foi tramitada con anterioridade á entrada en vigor da Lei 6/2002, do 27 de decembro, de orzamentos xerais da Comunidade Autónoma de Galicia para o ano 2003, ó se ter tramitado en réxime anticipado, require a súa adaptación ós anteriores mandatos legais.
Na súa virtude, en uso das facultades que me confiren os artigos 34.6º e 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro,
DISPOÑO:
Artigo 1º.-Modifícase o artigo 9 da Orde do 8 de xaneiro de 2003 pola que se establecen subvencións para o desenvolvemento de programas de incorporación social e laboral destinadas a persoas en situación ou risco de exclusión social (DOG do 21 de xaneiro), que quedará redactado do seguinte xeito:
«O prazo de presentación de solicitudes será o comprendido entre o día 22 de xaneiro de 2003 e o 14 de marzo de 2003 ámbolos dous incluídos».
Santiago de Compostela, 20 de febreiro de 2003.
Mª José Cimadevila Cea
Conselleira de Asuntos Sociais, Emprego
e Relacións Laborais
DECRETO 173/2003, do 13 de febreiro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado das obras do acondicionamento da estrada LU-153, treito: Lourenzá-Masma (Lugo), clave: LU/01/4.1.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 27/02/2003

Con data do 13 de xaneiro de 2003 o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de trazado das obras de acondicionamento da estrada LU-153, treito: Lourenzá-Masma (Lugo), clave: LU/01/4.1.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día trece de febreiro de dous mil tres,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado das obras de acondicionamento da estrada LU-153, tramo: Lourenzá-Masma (Lugo), clave: LU/01/4.1.
Santiago de Compostela, trece de febreiro de dous mil tres.
Manuel Fraga Iribarne
Presidente
Alberto Núñez Feijoo
Conselleiro de Política Territorial, Obras Públicas
e Vivenda
DECRETO 172/2003, do 6 de febreiro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construcción do acceso ó parque empresarial da Laracha, treito: A Laracha, clave: AC-02-230.06.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 27/02/2003

Con data do 10 de xaneiro de 2003 o director xeral de Obras Públicas, por delegación do conse
lleiro de Política Territorial, Obras Públicas e Vivenda aprobou o proxecto de construcción do acceso ó parque empresarial da Laracha, treito: A Laracha, clave: AC-02-230.06.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día seis de febreiro de dous mil tres,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construcción do acceso ó parque empresarial da Laracha, treito: A Laracha, clave: AC-02-230.06.
Santiago de Compostela, seis de febreiro de dous mil tres.
Manuel Fraga Iribarne
Presidente
Alberto Núñez Feijoo
Conselleiro de Política Territorial, Obras Públicas
e Vivenda
DECRETO 170/2003, do 31 de xaneiro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construcción do acondicionamento da estrada AC-430, treito: Baio-As Grelas, clave: N/AC/91.15.2.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 27/02/2003

Con data do 28 de xaneiro de 2003 o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de construcción do acondicionamento da estrada AC-430, treito: Baio-As Grelas, clave: N/AC/91.15.2.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día trinta e un de xaneiro de dous mil tres,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construcción do acondicionamento da estrada AC-430, treito: Baio-As Grelas, clave: N/AC/91.15.2.
Santiago de Compostela, trinta e un de xaneiro de dous mil tres.
Manuel Fraga Iribarne
Presidente
Alberto Núñez Feijoo
Conselleiro de Política Territorial, Obras Públicas
e Vivenda
DECRETO 171/2003, do 31 de xaneiro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado do acondicionamento da estrada C-545, treito: Baio-Zas, clave: AC/01/1.1.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 27/02/2003

Con data do 13 de xaneiro de 2003 o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de trazado de acondicionamento da estrada C-545, treito: Baio-Zas, clave: AC/01/1.1.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día trinta e un de xaneiro de dous mil tres,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado do acondicionamento da estrada C-545, treito: Baio-Zas, clave: AC/01/1.1.
Santiago de Compostela, trinta e un de xaneiro de dous mil tres.
Manuel Fraga Iribarne
Presidente
Alberto Núñez Feijoo
Conselleiro de Política Territorial, Obras Públicas
e Vivenda
ORDE do 30 de xaneiro de 2003 pola que se autoriza o cambio de denominación do Instituto de Educación Secundaria de Vilanova de Arousa (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/02/2003

Tendo en conta o artigo 3 punto 1º do anexo do Decreto 324/1996, do 26 de xullo, polo que se aproba o Regulamento orgánico dos institutos de educación secundaria, (DOG do 9 de agosto), así como os correspondentes informes, por proposta da Dirección Xeral de Centros e Ordenación Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 30 de xaneiro de 2003.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Vilanova de Arousa.
Localidade: Vilanova de Arousa.
Código do centro: 36019414.
Denominación: Instituto de Educación Secundaria de Vilanova de Arousa.
Nova denominación: Instituto de educación secundaria A Basella.
ORDE do 17 de febreiro de 2003 pola que se modifica a do 18 de decembro de 2002 pola que se convocan bolsas para a formación de expertos turísticos en mercados emisores durante o ano 2003 para conceder un novo prazo de presentación de solicitudes para o destino de Chile.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 27/02/2003

No Diario Oficial de Galicia do 24 de decembro de 2002 publicouse a Orde do 18 de decembro de 2002 pola que se convocan bolsas para a formación de expertos turísticos en mercados emisores mediante a realización de prácticas profesionais para o ano 2003. En concreto, como se especifíca na base primeira desta, ofrecíanse 5 bolsas, unha para cada un dos seguintes destinos: Londres, París, Sao Paulo, Buenos Aires e Chiloé.
Constituída a comisión para a selección dos aspirantes, de acordo co previsto na base sétima desta, na súa reunión do 28 de xaneiro de 2003 na sede de Turgalicia, despois da realización da proba tipo test sobre o temario incluído como anexo II da orde, de a ter corrixido e de ter entrevistado ós aspirantes para obte-la bolsa convocada para Chiloé, en Chile, acordaron propoñer ó conselleiro o seguinte: 1º.-Deixar desierta a praza de Chiloé, por considerar que ningún dos aspirantes entrevistados reúnen as condicións suficientes de experiencia e capacidade, para poder desempeña-lo traballo descrito na base primeira, parágrafo cuarto da mencionada orde de convocatoria, e 2º.-Aprobar unha nova orde pola que se dispoña reapertura-lo prazo para concorrer á devandita bolsa.
Á vista desa proposta da comisión de selección e tendo en conta o interese que representa para ámbalas dúas partes a colaboración con este mercado e a brevidade do prazo da Orde do 18 de decembro, estimamos que paga a pena conceder unha nova oportunidade ós interesados, e por todo isto, conforme o establecido sobre medidas de fomento no artigo 73 da Lei 9/1997, do 21 de agosto, de ordenación e promoción do turismo en Galicia, en concordancia co sinalado no artigo 74 da devandita lei, e en uso das facultades que teño atribuídas, dispoño:
Artigo único.-Aperturar un novo prazo de presentación de solicitudes para a bolsa do destino de Chiloé, de 10 días hábiles contados a partir do día seguinte da data da publicación desta orde no Diario Oficial de Galicia.
Santiago de Compostela, 17 de febreiro de 2003.
Jesús Pérez Varela
Conselleiro de Cultura, Comunicación Social
e Turismo